**INDOKOLÁS**

**Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló önkormányzati rendelethez**

A Magyarország helyi önkormányzatairól szóló 2011. évi CLXXXIX. törvény (Mötv.) alapján a helyi önkormányzat a törvény keretei között szervezeti és működési szabályzatában határozza meg működésének rendjét.

**1. §**

A Mötv. 53. § (1) bekezdés c) pontja alapján a képviselő-testület a szervezeti és működési szabályzatról szóló rendeletben rendelkezik a képviselő-testület üléseinek összehívásáról. A Mötv. 44. §-a értelmében a képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart. A rendelet a Közgyűlés időpontjának meghatározásával kapcsolatos rendelkezést módosítja.

**2. §**

a Mötv. 57. § (1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. A Mötv. 58. § (2) bekezdése szerint a képviselő-testület a bizottság személyi összetételét, létszámát a polgármester előterjesztésére bármikor megváltoztathatja. A rendelet tervezete a képviselő-testület állandó bizottságai ülésére meghívottak körét szabályozza.

**3. §**

A közszolgálati tisztviselőkről szóló 2011. évi CXCIX. törvény 239. § (2) bekezdésében biztosított a lehetőség arra, hogy a képviselő-testület önkormányzati főtanácsadói, önkormányzati tanácsadói munkaköröket hozzon létre a hivatalban a polgármester tevékenységéhez közvetlenül kapcsolódó feladatok ellátására. A rendelet tervezete a Polgármesteri Kabineten alkalmazott munkatársak létszámának 2 fővel történő csökkentését tartalmazza.

**4. §**

A rendelet hatályba lépését tartalmazza.